
Beştelei — 
un ctitor de refacere 


A: în denominaţia hramului, a patronimicului 





„Beştelei” a fost determinată de contribuţia esenţială a 
comanditarilor restauratori din anul 1732, negustorul 
piteştean Beştelei fiind principalul „osârduitor” al refacerii bisericii 
incendiate de către turci, dar şi al „înfrumuseţării cu zugrăveală a 
sfântului lăcaş”. Schitul devenise, la o dată neprecizată documentar, 
metoc al Mănăstirii «Mihai Vodă» din Bucureşti, care a fost 
„închinată”, în anul 1626, de către Alexandru Vodă Coconul 
dimpreună „cu toate moşiile sale”, inclusiv cele ale schitului 
piteştean, Mănăstirii «Simonos Petras» de la Muntele Athos. Lipsit 
de venituri, Schitul Beştelei înregistrează o îndelungată perioadă de 
decădere economică, cu repercusiuni evidente în prezervarea 
locaşului de cult, ajuns, în anul 1862, într-o „îngrijorătoare paragină” 
Referindu-se la starea precară de conservare a Schitului 
Beştelei „reparat — potrivit pisaniei din 2 noiembrie 1862 — în zilele 
luminatului domn Alexandru loan Cuza, de către cuwviosul 
arhimandrit Policarp, egumenul Mănăstirii Mihai Vodă”, istoricul 
Grigore Tocilescu menţiona că „biserica are trebuinţă de coperiş, 
căci plouă înlăuntru şi bolțile ameninţă să cază”. Arhimanaritul 
Policarp se înscrie în seria ctitorilor de referinţă, prin amploarea şi 
rigurozitatea operaţiunilor efectuate vizând consolidarea, precum şi 
„modernizarea” Bisericii «Sf. Treime»-Beştelei întreprinsă, potrivit 
aprecierii arhitectei Eugenia Greceanu, „cu temperare şi cu respect 
mai pronunţat pentru creaţia veacurilor precedente” comparativ cu 
alte obiective ecleziastice din Piteşti. Amplificarea spaţiului prin 
adăugarea unui pridvor închis precedat de un vestibul a impus 
străpungerea zidului exterior vestic realizată printr-o inedită 
deschidere treflată, portalul vestic originar fiind sacrificat împreună 
cu pisania bisericii. Pereţii au fost supraînălţaţi cu circa un metru, iar 
zidul separator dintre naos şi pronaos a fost desfiinţat. 

„Armonizarea cu arhitectura anterioară” a obiectivului a 
constat, printre altele, din îndreptarea ciubucelor care nu erau 
perfect orizontale, operaţie condiţionată şi de lărgirea ferestrelor. 
Cornişele clasicizante cu denticuli au înlocuit cornişele originare 
formate din trei rânduri de cărămidă dispuse în zimţi, iar ciubucele 
au fost prelungite pe fațadele pridvorului alcătuind un brâu median. 
Spaţiul pridvorului a fost delimitat de un cafas din lemn cu acces din 
pronaos, îngustat, ulterior, pe latura vestică, pentru degajarea 
accesului la scara clopotniţei 

Restaurarea bisericii puternic afectate de  devastatorul 
cutremur din 23 ianuarie 1838 a impus, de asemenea, înlocuirea 
turlei-clopotniţă din cărămidă distruse de seism cu o clopotniţă din 
lemn învelită cu tablă, reproducând, ca proporţii, turla originară. 

După secularizarea averilor mănăstireşti în anul 1864, 
Biserica «Sf. Treime»-Beştelei a devenit biserică de mir, schitul, 
condus de un arhimandrit, încetându-şi existenţa ca instituţie 
monahală de cult. În 27 februarie 1885, se consemna în «Inventarul 
bunurilor mişcătoare şi nemişcătoare ale bisericii», starea precară 
de conservare a ansamblului ecleziastic: „Biserica de zid are turlă de 
lemn, învelită cu tinichea, zugrăvită, pardosită cu piatră, cu 
catihumen de blăni şi scară, toate învechite şi în stare proastă, intră 
ploaia prin acoperiş /.../, o pereche de case jos în curtea bisericii, în 
stare de ruină, împrejmuirea lipsă”. 





Planimetrie şi decorație 


iserica «Sf. Treime»-Beştelei se înscrie planimetric în 

categoria construciiilor ecleziastice de „tip treflat cu 

abside laterale şi clopotniţă pe pronaos”, absida altarului 

fiind decroşată, iar pronaosul lărgit prezentând, la vest, un pridvor 

deschis susţinut pe coloane de calcar. Spaţiul interior al bisericii este 
compus, potrivit ritualului bizantin, din altar, naos şi pronaos 

Altarul structurat în proscomidiar, la nord, şi diaconicon, la 

sud, prezintă o absidă semicirculară în interior şi pentagonală în 

exterior, fiind separat de naos printr-un iconostas de lemn 

subdimensionat pe verticală în raport cu arcul triumfal care îl 
surmontează. Luminarea interiorului altarului este posibilă prin 
fereastra amplasată pe axul estic al construcţiei, având 
ancadrament de piatră sculptată în motive ornamentale, la exterior, 
iar, la interior, glafuri terminate în treflă. O uşă practicată ulterior în 
zona diaconiconului asigură legătura directă a altarului cu exteriorul. 

Naosul este dominat de bolta semisferică a Pantocratorului 
susţinută, prin intermediul pandantivilor, pe patru arce în plin cintru 
dispuse în direcţia punctelor cardinale şi descărcate, prin pile de 
zidărie, la colţuri. Absidele laterale ale naosului sunt acoperite cu 
semicalote. Interiorul este luminat prin ferestre identice, de factură 
arhaică, dispuse simetric, practicate în pereţii de nord şi sud. Naosul 
se separă de pronaos, printr-un arc dublou susţinut pe pilaştri. 

Pronaosul — decroşat în exterior în raport cu naosul — era 
despărţit, anterior, printr-un zid cu deschidere centrală de acces în 
naos; bolta semisferică a pronaosului se sprijină pe patru arce 
laterale cu baza în consolă; lumina în interior este asigurată prin 
două ferestre practicate în pereţii laterali, cu ancadramente sculptate 
în calcar de Albeşti. 

Într-o etapă constructivă ulterioară, plasată cronologic la 
mijlocul secolului al XIX-lea, pronaosul a fost extins cu un „al doilea 
pronaos” sau exonartex de dimensiunile 5,60 x 5,10 m, acoperit cu 
boltă semisferică susţinută pe patru arce descărcate pe pile de zid. 
În exonartex, a fost construit un cafas — balcon de lemn pentru cor — 
cu acces plasat pe peretele nordic. Accesul în biserică se 
efectuează printr-o uşă practicată în peretele vestic, precedată, 
anterior, de un pridvoraş susţinut pe doi stâlpi. Pronaosul se 
delimitează de exonartex printr-un zid gros decupat central sub 
formă de treflă. 

În istoria monumentului, perioada anilor 1975-1980 
considerată a fi etapa unei restaurări de proporţii a implicat 
consolidarea, dar şi redimensionarea monumentului, prin edificarea 
unui pridvor deschis cu balustradă, extins ca plan şi susţinut frontal 
pe patru stâlpi masivi din calcar de Albeşti uniţi, în partea superioară, 








BISERICA «SFANTA TREIME» 





GRIGORE CONSTANTINESCU 





prin arcade în mâner de coş, cu acoperiş realizat în maniera unei 
bolți mănăstireşti aplatizate, înălțate central printr-o boltă semisferică 
Inspirat din arhitectura bolniţei din incinta Mănăstirii «Negru Vodă» 
din Câmpulung-Muscel, pridvorul deschis conferă monumentului o 
proporţionalitate uşor sesizabilă 

Ancadramentele originare bine conservate ale ferestrelor au 
fost menținute, cele degradate fiind înlocuite cu „tocuri” din calcar 
divers ornamentate. Portalul amplasat la accesul în exonartex a fost, 
de asemenea, recondiționat. 

Accentul vertical al monumentului este subliniat prin turla- 
clopotniţă de zid refăcută integral, de formă octogonală pe bază 
pătrată care surmontează pronaosul. A fost restaurată modenatura 
fațadelor, inclusiv cornişele, paramentul realizându-se în stilul epocii 
iniţiale. S-au înlăturat tencuielile soclului, precum şi trotuarul de 
beton, care contraveneau aspectului originar al locaşului de cult. 

Decorația arhitecturală a paramentului, constând din arcaturi 
suprapuse panourilor dreptunghiulare de care sunt separate printr- 
un brâu format din cinci rânduri de ciubuce orizontale, completate de 
chenarele în acoladă ale ferestrelor cu modenatură diversă: baghete 
în stil gotic, rozete în motive variate sculptate în partea inferioară a 
tocurilor laterale, vechiul portal de intrare de pe latura vestică — 
decorație realizată cu o măiestrie remarcabilă, confirmă supoziţia 
unor istorici ai monumentului religios că lucrările decorative 
menţionate ar fi fost executate de către meşterul Stoica, autorul 
sculpturilor de la Conacul Goleştilor [1640] şi Biserica Goleştilor 
[1646], autorul inspirându-se din repertoriul ornamental al acestor 
construcţii reprezentative ale arhitecturii naţionale. În ampla 
decorare a portalului,  ancadramentele reproduc motive 
caracteristice sculpturii în lemn. 

Restaurarea iniţiată în anul 1975 de către Direcţia 
patrimoniului cultural naţional, pe baza planului conceput de 
arhitecţii Maria şi Alexandru Mulţescu de la Institutul de proiectare 
Argeş, a fost efectuată cu preocuparea de a se menţine forma 
existentă a bisericii, nedându-se curs iniţiativei fals „puriste” 

susţinute, în principiu, de către arh. Radu Voinaroschi, care, sub 
pretextul unei restaurări „ştiinţifice” de revenire la o formă iniţială, de 
altfel, incertă, propunea demolarea pridvorului închis, considerând 
că el „constituie un dezagreabil obstacol în citirea proporţiilor unui 
monument într-adevăr valoros.”. 


Programul iconografic 


mpla acţiune de restaurare şi consolidare, sub raport 

constructiv, a bisericii a fost corelată cu restaurarea 

vechii picturi murale şi completarea programului 
iconografic în spaţiile degradate, operaţiune efectuată în 1987, cu 
un remarcabil spirit de discernământ, de către profesorul pictor 
Nicolae Sava din Bucureşti, specialist de notorietate în domeniul 
restaurării picturii murale bisericeşti. 

Pictura murală în frescă executată în 1732 se conservă 
exclusiv, potrivit sondajelor artistului plastic Traian Trestioreanu, în 
absidele laterale ale naosului. Operă a „smeritului între zugravi C. 
Radu”, fresca relevă, prin scenele biblice: «Cina cea de Taină», 
«lisus la arhiereul Ana», «Răstignirea Domnului», «Punerea în 
mormânt a Mântuitorului», «Schimbarea la Faţă» sau «Coborârea la 
iad», calităţi portretistice remarcabile şi o sensibilă armonie 
cromatică. Pictura murală realizată în ulei, în anii 1862-1864, de 
Dimitrie lon din Bucureşti, este, sub raport artistic, de o factură 
modestă, iar cea ulterioară din pridvor a fost concepută cu 
preocuparea evidentă de a se corela stilistic şi cromatic cu vechea 
frescă 

Restaurarea picturii a vizat fresca executată de C. Radu în 
secolul al XVIII-lea, „spălată” în anul 1838, precum şi pictura murală 
realizată la mijlocul secolului al XIX-lea, „spălată şi lustruită” în anul 
1898. 

Caracterizată printr-o monumentalitate evidentă conferită de 
personajele biblice reprezentate în contextul programului iconografic 
specific bisericilor de mir ortodoxe, prin expresivitatea figurilor 
acestora, prin gesturile cu semnificaţii particularizatoare, prin nota 

de simplitate a vestimentaţiei şi prin sobrietatea angelică pe care o 
degajă figurile sfinţilor, servită ideal de un desen sigur, de un decor 
arhitectural adecvat şi de o paletă de culori armonios concepută, 
pictura murală creează o atmosferă de religiozitate meditativă, de 
intensă comuniune spirituală între credincioşii participanţi la oficierea 
slujbelor cultice. 

Desfăşurarea programului iconografic pictat din nou în spaţiul 
sacru al altarului bisericii constă din reprezentarea, pe boltă, a Maicii 
Domnului cu Pruncul încadraţi de arhangheli, imaginea lui 
Dumnezeu Savaot, a proorocilor David şi Solomon, a scenei jertfei 
lui Cain şi Abel, a lui Avram, iar, pe hemiciclu, sunt imaginaţi 
arhidiaconii Ştefan şi Laurenţiu, ierarhii: Grigore, Vasile cel Mare, 
loan Gură de Aur şi Nicolae. 

Pictura murală a naosului este dominată, pe boltă, de «lisus 
Hristos Pantocrator», înconjurat de cete îngereşti şi de medalioane 
cu mucenici într-un cadru ornamental amplu. Absida nordică 
prezintă, pe concă, scena «Coborârii la iad», iar în registrul inferior, 
«Cina cea de taină», «intrarea în lerusalim», «Răstignirea 
Domnului» şi «Punerea în mormânt», precum şi mucenici 
Sebastian, Dimitrie, Gheorghe şi Mercurie. Pe absida sudică, 
programul iconografic se continuă cu scenele biblice: «Schimbarea 
la faţă», «Nunta din Cana Galileii», «Rugăciunea din Grădina 
Ghetsimani», «Ungerea cu mir», «Prinderea lui lisus», iar, în partea 
inferioară, «Deissis», mucenicii Teodor Stratilat şi Teodor Tiron. Pe 
intradosul bolţii spre vest, sunt reprezentaţi martiri în medalioane, iar, 
pe pilaştri, mucenici, ierarhii Spiridon şi Vasile. Înspre pronaos, o 
pictură recentă dominată de scena «Botezul Domnului» şi 
arhanghelii Mihail şi Gavriil. Pe bolta pronaosului, este reprezentată 
«Maica Domnului Orantă», cu cete îngereşti şi melozi, pe 
pandantive, iar, pe arce, medalioane cu sfinţi. În partea superioară a 
peretelui nordic, se reia «Intrarea Domnului în lerusalim» urmată de 
un registru cuprinzând scenele: «Marta şi Maria», «Femeia 
desfrânată  spălând picioarele lui lisus», «Apărarea femeii 
desfrânate», precum şi un grupaj de sfinte: «Cuvioasa Paraschiva», 

«Sf. Marina», «Sf. Varvara» şi «Sf. Filofteia». Peretele sudic oferă o 
succesiune de scene: «Naşterea Domnului», «Buna Vestire», 
«Tăierea pruncilor», «Fuga în Egipt», dar şi reprezentări ale sfinţilor: 
«Sf. lerarh Nicolae», «Sf. Împărați Constantin şi Elena», «Sf. loan 
Botezătorul». 

În exonartex, pe boltă, «Cina de la Mamvri» este încadrată 
de cete îngereşti, iar sfinţii melozi «Andrei Criteanul», «Teodor 
Studitul» împodobesc pandantivele; scenele inspirate din viaţa 
Maicii Domnului: «Naşterea Maicii Domnului», «Intrarea Maicii 
Domnului în biserică», «Întâlnirea Maicii Domnului cu Elisabeta» şi 
altele se continuă, la nord, cu sfintele cuvioase: Nimfodora, 
Mitrodora şi Teodora, iar, la sud, cu sfinţii cuvioşi: Anatolie, losif, 
loan, Simeon. Pridvorul este dominat, pe boltă, de «lisus Emanuel» 
în ambianța unor scene inspirate din «Imnul acatist al Maicii 
Domnului» şi «Scara» lui loan Scărarul. «Judecata de Apoi» 
completează programul iconografic al acestui spaţiu sacru. 


Patrimoniul cultural 
[:: „bunurilor mişcătoare şi nemişcătoare ale 





Bisericii Sf. Troiță”, operaţiune efectuată la 27 februarie 

1885 şi determinată de schimbarea paracliserului bisericii, 
Petre Gheorghiescu, cu preotul Gheorghe Miclescu, preciza 
„Zestrea” mobilă a sfântului locaş din Scorobaia: „două clopote, un 
policandru de aramă ruinat, 10 candele de argint în stare de ruină; 
un potir, un disc, o stea, o linguriţă, toate de argint, poleite cu aur şi 
o copie de fier, bune; două cruci de argint, două cădelniţe — una de 
argint, una de alamă, două tăvi uzate, două icoane îmbrăcate cu 
argint; 10 icoane împărăteşti mari şi bune, 12 prăznicare, 12 minee 
vechi, o evanghelie, un molitvelnic, 2 apostoli, 2 trioade, 2 liturghiere, 
1 ceaslov mare, o psaltire, o cazanie — vechi şi uzate; 4 rânduri 
veşminte preoţeşti — vechi şi uzate, 5 procoveţe uzate, 1 stihar 
diaconesc uzat” — un inventar impresionant pentru o biserică de la 
sfârşitul secolului al XIX-lea. 

În patrimoniul cultural actual al bisericii, se conservă obiecte 
de cult şi cărţi ritualice de o importanţă incontestabilă pentru istoria 
monumentului religios din Piteşti. Astfel, icoana de lemn îmbrăcată 
în argint înfăţişând «Sf. Treime», cu dimensiunile de 30,5/24 cm, 
este datată şi semnată în câmpul inferior al piesei: „1807, 
Pandeleimon zograf, mai 15” — element informaţional, care, corelat 
cu inscripţia de pe zidul absidei naosului, în stânga ferestrei, 
deasupra stranelor, databilă 1807, deşi este considerabil deteriorată: 
„Pandel(eimon) /...ot.../ smeriţi între zolgrajfi”, confirmă participarea 
zugravului Pandeleimon la realizarea picturii murale a bisericii la 
începutul secolului al XIX-lea 

O piatră de mormânt datând din 1828, cu dimensiunile de 
160/70 cm, amplasată în vechiul pronaos, este inscripționată cu 
litere chirilice excizate: „Aci suptă această piiatră să o/dihnescu 
oasele răposaţi/lor robilor lu D(u)mnez(eu) Tranda/fil care dîndu-şi 
opştescul / sfi<r>şit la anu 1828, înpreună fiind ră/posaţi: Profil ?, 
Anghelina, / lamandi, Dumitrie, Costandin, / Leţu ?, / Gheorghie, 
Spirea, Theodora, / Ecaterina, Zanfira, Ecaterina, / loan, Petre, 
Maria / şi cu tot neamu lor.”. 

Pe latura vestică a zidului de incintă, în interior, lângă 
accesul secundar, este încastrată, o cruce funerară de piatră, cu 
dimensiunile de 113/46 cm, datând din 7322 [1813 septembrie 1 — 
1814 august 31], cu următorul text excizat, referitor la un călugăr 
slujitor al Schitului Beştelei: „Pomene/şte, D(oa)mne, lonichie / 
monahu; / 7322.. 

Ansamblul pictural mural al locaşului de cult a fost îmbogăţit 
prin excepţionalele icoane mobile: «Sf. Mina», «Înălţarea Sf. Cruci», 
«Tăierea capului Sf. loan Botezătorul» ş. a., pictate pe lemn de către 
fiul zugravului piteştean Petre Gheaţă, renumitul pictor bisericesc Ilie 
Petrescu [1836-1889], cunoscut sub numele de lie zugravul, 
staroste al breslei zugravilor din oraş, şcolit în arta picturii murale, el 
însuşi dascăl de „şcoală de zugrăvie” la Piteşti, tatăl artistului plastic 
Costin Petrescu, autorul celebrei compoziţii «Marea frescă a 
neamului» de la Ateneul român din Bucureşti. 

În zona de vest a incintei, este amplasată Casa 
parohială -— edificată din cărămidă, la începutul secolului al XIX- 
lea, pe un plan rectangular format din trei camere cu acces direct 
dintr-un hol dispus central de-a lungul fațadei principale a clădirii. 
Funcţionalitatea iniţială destinată casei a fost de locuinţă a familiei 
preotului, iar, ulterior, ca sediu al Şcolii de cântăreţi bisericeşti, 
incluzând şi o bibliotecă religioasă pentru uzul cursanților. 

Zidul incintei — de o masivitate impresionantă, a fost 
construit, în anii 1982-1985, din cărămidă în alternanță cu piatră de 
râu, având firide practicate în grosimea zidului şi acoperiş de ţiglă 
glazurată cu olane; accesul se asigură pe o poartă masivă sculptată 
în lemn amplasată pe latura nordică a incintei, conturându-se, astfel, 
imaginea unei împrejmuiri fortificate specifice etapei de început a 
aşezământului religios. În zid, au fost încastrate unele cruci de piatră 
recuperate din vechiul cimitir al oraşului de pe Scorobaia — actuala 
stradă Exerciţiu — în perimetrul căruia a fost edificată Biserica 
«Sfânta Treime». 

Slujitori 
ai locasului de cult 

n «Catagrafia Eparhiei Argeş la 1824», se specifica 

| asi la „Biserica Sf. Troiță” din oraşul Piteşti: „De zid. 

Pe moşia oraşului făcută de vistierul lanache. Preoţi: 
Matei Geambaşu, Gheorghie (sin popa Costandin Cioranu, 35 ani), 
Matei (sin popa Manea Borlescul, 30 ani). 
Diacon: Hrizea, zapciu preoţesc” (în ms. 
3.525, este citat ca preot, de 30 ani). În 
anul 1808, se menţiona despre „Schitul 
Beştelei, metoh m-rii Mihai vodă, dar cu 
enorie, biserică de lemn. Monahi: 
Chesarie igumen. Preoţi de mir: Nicolae, 
Mihaiu.”. 

În anul 1925, când devenise 
biserică parohială, preotul Dumitru 
Georgian avea să intre în istoria orală a monumentului, potrivit 

informaţiei parohului actual al bisericii, preotul Cornel Ilie, printr-o 
revelaţie impresionantă: într-o noapte, a visat pe Maica Domnului 
care l-a îndemnat să caute în podul bisericii o icoană uitată acolo în 
timpul unei refaceri a construcţiei. Icoana cu chipul Maicii Domnului, 
icoană făcătoare de minuni, a fost descoperită printre diverse lucruri 
vechi, restaurată, îmbrăcată în argint şi expusă la loc de cinste în 
locaşul de cult, devenind „cel mai de preţ obiect al bisericii”. 
Existenţa unui monument se asociază, întotdeauna şi pretutindeni, 
cu vrerea şi cu puterea ctitoricească a unor oameni pasionaţi, cu 
forţă materială, dar, mai ales, morală, decişi să învingă greutăţile 
inerente ale demersului lor conştient pentru dăinuirea unor creaţii 
care fac parte integrantă din însăşi fiinţa spirituală a neamului 
românesc. Un asemenea osârduitor pe tărâmul atât de fascinant, 
dar, în acelaşi timp, atât de solicitant al păstrării pentru viitorime a 
sfântului locaş din Piteşti s-a dovedit a fi prin excelenţă preotul lon 
Teodorescu, parohul bisericii, care, într-un moment de cumpănă 
pentru însăşi existenţa monumentului, a continuat, cu eforturi demne 
de admiraţie, lucrările de restaurare abandonate, nu din vina lor, în 
1975, de către specialiştii Direcţiei patrimoniului cultural naţional, 
salvând, astfel, de la o distrugere iminentă o capodoperă a 
arhitecturii religioase din România. 

evelarea cu devoțiune a învățăturilor moral-religioase 

ale credinţei strămoşeşti în rândul enoriaşilor Bisericii 

«Sf. Treime»-Beştelei este oficiată cu har duhovnicesc 
de către slujitorii sfântului altar, vocaţie generată şi de remarcabila 
lor formare intelectuală, însemn providenţial că biserica va dăinui 
peste veacuri în conştiinţa contemporană în ciuda vicisitudinilor 
acestor vremuri înveninate pe plan spiritual, prin diversele concepții 
antireligioase promovate de cei fără credinţă în Dumnezeu. 

